Telly Savalas

**Aristotelis "Telly" Savalas** (kreik. *Αριστοτέλης Σαβάλας*) (21. tammikuuta 1922 – 22. tammikuuta 1994) oli yhdysvaltalainen näyttelijä, jonka ura ulottui neljälle vuosikymmenelle elokuvissa ja televisiossa. Savalas esitti nimiosaa television *[[Kojak]]*-rikossarjassa. Roolistaan elokuvassa *[[Alcatrazin vanki]]* (1962) Savalas sai parhaan miessivuosan Oscar-palkintoehdokkuuden.

## Nuoruus
Savalas syntyi New Yorkissa 1922 viisilapsisen amerikankreikkalaisen perheen toiseksi lapseksi. Hänen äitinsä Christina oli taiteilija ja isänsä Nick omisti ravintolan. Savalas kävi Sewanhakan high schoolia New Yorkissa ja oppi vasta tuolloin puhumaan englantia. Valmistuttuaan high schoolista vuonna 1940 Savalas työskenteli hengenpelastajana. Hän kertoi saaneensa elinikäisen trauman epäonnistuttuaan kerran pelastamasta hukkuvaa miestä. Savalas valmistui Columbian yliopistosta 1948.

## Ura
Savalas näytteli useissa useissa sotaelokuvissa, kuten *[[Taistelu Ardenneilla]]* (1965), *[[Likainen tusina]]* (1967), *[[Kellyn sankarit]]* (1970) ja *[[Pääkalloprikaati]]* (1979). Savalasille lankesi usein kovanaaman rooleja, kuten lännenelokuvassa *[[Päänahanmetsästäjät]]* (1968), jossa hän teki roolityön rosvojoukon johtajana. Savalas sai Oscar-ehdokkuuden roolisuorituksestaan elokuvassa *[[Alcatrazin vanki]]* (1963),  ja näytteli Bond-elokuvassa *[[Hänen majesteettinsa salaisessa palveluksessa]]* (1969). Savalasin tunnetuin rooli oli *Theo Kojak*, kalju rikosetsivä television poliisisarjassa *[[Kojak]]*, jota tehtiin 117 osaa vuosina 1973–1978 ja seitsemän tv-elokuvaa 1985–1991. Savalas palkittiin Emmyllä Kojakin ensimmäisen tuotantokauden jaksoista .

Savalas oli myös laulaja, ja hän julkaisi muun muassa cover-versiot lauluista ”If” ja ”Some Broken Hearts Never Mend”.

## Yksityiselämä ja kuolema
Savalas harrasti muun muassa kilpa-ajoa moottoripyörällä ja pokeria.

Savalas oli näyttelijä Jennifer Anistonin kummisetä.

Savalas kuoli eturauhassyöpään 72-vuotissyntymäpäivänsä jälkeisenä päivänä 22. tammikuuta 1994. 

## Filmografia
* *[[Suurkaupungin sudet]]* (*The Young Savages*, 1961)
* *[[Mad Dog Coll]]* (1961)
* *[[Tuomitun kosto]]* (*Cape Fear*, 1962)
* *[[Hurja yö]]* (*The Interns*, 1962)
* *[[Alcatrazin vanki]]* (*Birdman of Alcatraz*, 1962)
* *[[Rakkaus on riemua]]* (*Love is a Ball*, 1963)
* *[[Johnny Cool]]* (1963)
* *[[Luottomies liisterissä]]* (*The Man from the Diner's Club*, 1963)
* *[[Ei enkeleitä (elokuva)|Ei enkeleitä]]* (*The New Interns*, 1964)
* *[[Mies Nasaretista]]* (*The Greatest Story Ever Told*, 1965)
* *[[Hälytys haaremissa]]* (*John Goldfarb, Please Come Home*, 1965)
* *[[Tsingis-Kaani (elokuva)|Tsingis-Kaani]]* (*Genghis Khan*, 1965)
* *[[Taistelu Ardenneilla]]* (*Battle of the Bulge*, 1965)
* *[[30 min. kuolemaan]]* (*The Slender Thread*, 1965)
* *[[Saharan sissit]]* (*Beau Geste*, 1966)
* *[[Karate Killers]]* (*The Karate Killers*, 1967)
* *[[Likainen tusina]]* (*The Dirty Dozen*, 1967)
* *[[Päänahanmetsästäjät]]* (*The Scalphunters*, 1968)
* *[[Buona sera, signora]]* (*Buona Sera, Mrs. Campbell*, 1968)
* *[[Sol Madrid]]* (1968)
* *[[Rulettia venäläisittäin, madame?]]* (*The Assassination Bureau*, 1969)
* *[[Mackennan kulta]]* (*Mackenna's Gold*, 1969)
* *[[Gringon rautakoura]]* (*Land Raiders*, 1969)
* *[[Hänen majesteettinsa salaisessa palveluksessa]]* (*On Her Majesty's Secret Service*, 1969)
* *[[Konnia ja siniverisiä]]* (*Crooks and Coronets*, 1969)
* *[[Kellyn sankarit]]* (*Kelly's Heroes*, 1970)
* *[[Armoton mies]]* (*Città violenta*, 1970)
* *[[Bastard – Kuolemaan tuomittu kaupunki]]* (*A Town Called Hell*, 1971)
* *[[Tipu, tipu, tuleppas!]]* (*Pretty Maids All in a Row*, 1971)
* *[[Armottoman kova kundi]]* (*Clay Pigeon*, 1971)
* *[[Redneck]]* (1972)
* *[[Paholaisen palkkalaiset]]* (*Una ragione per vivere e una per morire*, 1972)
* *[[Lännen karhukopla]]* (*La banda J.S.: Cronaca criminale del Far West*, 1972)
* *[[Kauhun pikajuna]]* (*Horror Express*, 1972)
* *[[Murhaaja puhelimessa]]* (*L'assassino... è al telefono*, 1972)
* *[[Pancho Villa (elokuva)|Pancho Villa]]* (1973)
* *[[Manaajan talo]]* (*Lisa e il diavolo*, 1974)
* *[[Miljoona kaappaus]]* (*Inside Out*, 1975)
* *[[Armoton joukko]]* (*Killer Force*, 1975)
* *[[Alaston väkivalta]]* (*Beyond Reason*, 1977)
* *[[Capricorn yksi]]* (*Capricorn One*, 1978)
* *[[Pääkalloprikaati]]* (*Escape to Athena*, 1979)
* *[[Merten saalistajat]]* (*Beyond the Poseidon Adventure*, 1979)
* *[[Muppet-elokuva]]* (*The Muppet Movie*, 1979)
* *[[The Border U.S.A.]]* (*The Border*, 1979)
* *[[Kaipaava kreikkalainen]]* (*My Palikari*, 1982)
* *[[Tappava petos]]* (*Fake-Out*, 1982)
* *[[Kanuunankuularalli II]]* (*Cannonball Run II*, 1984)
* *[[Faceless]]* (1988)
* *[[Mind Twister]]* (1994)
* *[[Backfire!]]* (1995)

## Lähteet

## Aiheesta muualla

* Telly Savalasin viralliset sivut
*